TOP-SPRC กอดคอร่วง! หลัง “ค่าการกลั่น” ย่อ หวั่น “จีน” หวนล็อกดาวน์ฉุดดีมานด์
TOP-SPRC ร่วง! นักลงทุนขายทำกำไรหลังค่าการกลั่นย่อตัว อีกทั้งกังวลจีนล็อกดาวน์กระทบดีมานด์น้ำมันลดลงรับผลกระทบระยะสั้น
TOP-SPRC ร่วง! นักลงทุนขายทำกำไรหลังค่าการกลั่นย่อตัว อีกทั้งกังวลจีนล็อกดาวน์กระทบดีมานด์น้ำมันลดลงรับผลกระทบระยะสั้น
10 มิ.ย. 2565

ผู้สื่อข่าวรายงานว่า ราคาหุ้น TOP และ SPRC ปรับลงจากแรงขายทำกำไรหลังขึ้นมาต่อเนื่อง หลังค่าการกลั่นย่อตัว และกังวลจีนเตรียมล็อกดาวน์ เมื่อเวลา 11.05 น.
โดย TOP ร่วง 4.53% หรือลดลง 2.75 บาท มาที่ 58.00 บาท มูลค่าซื้อขาย 1.20 พันล้านบาท และ SPRC ปรับลง 1.50% หรือลดลง 0.20 บาท มาที่ 13.10 บาท มูลค่าซื้อขาย 272.62 ล้านบาท
ขณะที่ นายกิติชาญ ศิริสุขอาชา ผู้อำนวยการฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า เช้านี้มีแรงขายทำกำไรหุ้น บริษัท ไทยออยล์ จำกัด (มหาชน) หรือ TOP และ บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ปรับตัวลงมากกว่าตลาด หลังปรับตัวขึ้นมาแรงก่อนหน้า โดยค่าการกลั่นล่าสุดย่อตัวลงมาอยู่ที่ 20.24 เหรียญต่อบาร์เรล จากที่ขึ้นไปสูงสุดที่ 25.03 เหรียญต่อบาร์เรล (เมื่อวันที่ 3 มิ.ย.2565)
อีกทั้งเริ่มกังวลจากที่จีนจะล็อกดาวน์ โดยเป็นเซี่ยงไฮ้จะล็อกดาวน์เขตหมินหัง ซึ่งตั้งอยู่ทางตะวันตกเฉียงใต้ของเซี่ยงไฮ้ เพื่อควบคุมการแพร่ระบาดของโรคโควิด-19 โดยการล็อกดาวน์จะเริ่มตั้งแต่ช่วงเช้าวันเสาร์นี้ วันที่ 11 มิ.ย.2565 และสั่งให้ประชาชนอยู่แต่ในบ้านเป็นเวลา 2 วัน เพื่อปูพรมตรวจเชื้อโควิด-19 เป็นวงกว้าง และมีความเป็นไปได้ที่ประชาชนจะถูกสั่งให้อยู่ในบ้านเป็นเวลา 2 สัปดาห์ จึงทำให้คาดว่าดีมานด์น้ำมันลดลงรับผลกระทบระยะสั้น
อย่างไรก็ตาม ยังแนะนำ”ซื้อ” TOP และ SPRC เนื่องจากค่าการกลั่นเฉลี่ยในไตรมาส 2/2565 ยังคงสูง โดยปัจจุบันเฉลี่ยที่ 20.30 เหรียญต่อบาร์เรล จากไตรมาส 1/2565 อยู่ที่ 8.05 เหรียญต่อบาร์เรล และในไตรมาส 2/2564 เฉลี่ยอยู่ที่ 2.05 เหรียญต่อบาร์เรล แนะรอย่อตัว โดยให้ราคาเป้าหมาย TOP ที่ 69 บาท และ SPRC ให้ราคาเป้าหมายที่ 15 บาท
แ